open-index/open-wikipedia-markdown huggingface dataset:
Καμβύσης Α΄ της Περσίας

Ο **Καμβύσης Α’ της Περσίας** ή **Καμβύσης ο πρεσβύτερος** (έζησε μεταξύ 600 και 559 π.Χ.), ήταν βασιλιάς του Ανσνάν της Περσίας μεταξύ 580 και 559 π.Χ. Ήταν μικρότερος γιος του βασιλιά του Ανσνάν Κύρου Α’ της Περσίας, μικρότερος αδελφός του Αρουκκού και πατέρας του βασιλιά των Περσών Κύρου Β’ του Μέγα. Ο Καμβύσης Α’ ήταν επιπλέον δισέγγονος του γενάρχη της δυναστείας των Αχαιμενιδών Αχαιμένη, εγγονός του Τείσπη, θείος του ήταν ο Αριαράμνης και πρώτος ξάδελφος του ήταν ο Αρσάμης παππούς του Δαρείου του Μέγα. Σύμφωνα με τον Ηρόδοτο ο Καμβύσης Α’ ήταν ένας άνθρωπος εμφανίσιμος και ευγενικός γι’αυτό ο βασιλιάς των Μήδων Αστυάγης τον διάλεξε σύζυγο για την κόρη του πριγκίπισσα Μανδάνη, από τον γάμο γεννήθηκε ο Κύρος Β’ της Περσίας ή Κύρος ο Μέγας. Σύμφωνα με τον χρονικογράφο Νικόλαο της Δαμασκού ο Καμβύσης σκοτώθηκε σε μάχη εναντίον του Αστυάγη, ο οποίος είχε δει όνειρο ότι ο εγγονός που θα γεννηθεί από την κόρη του θα του πάρει τον θρόνο.

## Πηγές

**Muhammad A. Dandamayev. "CAMBYSES". In Encyclopædia Iranica. 15 December 1990. Retrieved 1 January 2012.*
**Tarvernier, J. (2007). Iranica in the Achaemenid Period (CA. 550-330 BC): Lexicon of Old Iranian Proper Names and Loanwords, Attested in Non-Iranian Texts. Peeters. pp. 18–19.ISBN 978-9042918337.*
**Curtis, Vesta Sarkhosh; Sarah Stewart (2005). Birth of the Persian Empire, Vol. 1. I.B. Tauris. p. 21. ISBN 978-1845110628.*
**Kharoshṭhī inscriptions: with the exception of those of Aśoka, 1991, p 36, Sten Konow*
**The Persian Empire, 1968, p 344-45, Ernst Herzfeld, Gerold Walser.*
**The Persian Empire: Studies in geography and ethnography of the ancient Near East, 1968, p 344 sqq, Ernst Herzfeld, Gerold Walser*

Κατηγορία:Πέρσες βασιλείς
Κατηγορία:Δυναστεία των Αχαιμενιδών
Γιάννης Κανδήλας

Ο **Γιάννης Κανδήλας** (Αγρίνιο 1932 - Αθήνα 1988) ήταν Έλληνας ηθοποιός, σεναριογράφος και θεατρικός συγγραφέας.

## Βιογραφία
Σπούδασε θέατρο στη Δραματική Σχολή του Δημήτρη Ροντήρη.  Την περίοδο της στρατιωτικής θητείας του παρουσίασε εκπομπές λόγου στην ΕΡΤ Καβάλας, τότε Στρατιωτικό Ραδιοφωνικό Σταθμό Καβάλας, σε συνεργασία με τις μετέπειτα ηθοποιούς Βούλα Αβραμίδου και Βέτα Προέδρου.

Στον κινηματογράφο εμφανίστηκε για πρώτη φορά στην ταινία *Η δούκισσα της Πλακεντίας* της Μαρίας Πλυτά το 1956, όπου ερμήνευσε το ρόλο του πρίγκιπα Όθωνα. Aπό τους πρώτους πρωταγωνιστικούς ρόλους που έχει ερμηνεύσει στο θέατρο ήταν ο ρόλος του φον Δημητράκη στο ομώνυμο έργο του Δημήτρη Ψαθά, το 1958.

Έπαιξε στο θέατρο, στο ραδιόφωνο και στον κινηματογράφο. Διασκεύασε βιβλία λογοτεχνίας για την τηλεόραση. Έγραψε σενάρια για τηλεοπτικά σήριαλ, για το ραδιόφωνο, για τον κινηματογράφο και θεατρικά έργα.Πέθανε τον Ιούνιο του 1988 και κηδεύτηκε στο νεκροταφείο του Βυρωνα.

## Κινηματογράφος
### Ως ηθοποιός

### Ως σεναριογράφος

## Τηλεόραση
### Σειρές (ρόλοι, διασκευές)

### Τηλεοπτικό θέατρο

### Ραδιόφωνο

### Σενάρια

## Θέατρο
### Συγγραφή

### Ως ηθοποιός

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Μεταγλωττισμένες παραγωγές

## Παραπομπές


## Πηγές
* Έλληνες - Ελληνίδες ηθοποιοί
* Θόδωρος έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών

Κατηγορία:Έλληνες θεατρικοί συγγραφείς
Κατηγορία:Έλληνες σεναριογράφοι
Κατηγορία:Έλληνες συγγραφείς του 20ού αιώνα
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Στίγμα (αποσαφήνιση)

Το **Στίγμα** μπορεί να αναφέρεται στα εξής:

* Στίγμα, σύμπλεγμα της ελληνικής γραφής που αναπαριστά τον συνδυασμό των γραμμάτων σίγμα και ταυ, συμβολιζόμενο με τη γλύφο ϛ.
* Στίγμα (χριστιανισμός), επιδερμικές πληγές ή σημάδια στο ανθρώπινο σώμα που ομοιάζουν μ' αυτά που έφερε ο Ιησούς Χριστός.
* Στίγμα (βοτανική), είναι η δεκτική άκρη του καρπόφιλου ή αρκετών συντηγμένων καρπόφυλλων, στο γυναικείον του άνθους.
* Κοινωνικό στίγμα, κατάσταση κατά την οποία το υποκείμενο περιθωριοποιείται από το κοινωνικό σύνολο βάσει φυλετικών ή κοινωνικών χαρακτηριστικών, τα οποία είναι γενικώς μη αποδεκτά από την κοινωνία. Το εν λόγω στίγμα περαιτέρω διαχωρίζεται σ' αυτό έτσι όπως το βιώνει ο στιγματιζόμενος και σ' αυτό που θεωρεί επιλήψιμο το κοινωνικό σύνολο.
* Στίγμα μεσογειακής αναιμίας, το οποίο δείχνει ότι ένας άνθρωπος είναι φορέας της μεσογειακής αναιμίας αλλά δεν εκδηλώνει την ασθένεια
* Γεωγραφικό στίγμα, όρος της γεωγραφίας που σηματοδοτεί το ακριβές σημείο συντεταγμένων επί χάρτου.
* Στίγμα αγκυροβολίας, όρος της ναυτιλίας, που σηματοδοτεί το ακριβές σημείο ποντίσματος της άγκυρας ενός πλοίου.
* Το στίγμα, βραβευμένη ελληνική ταινία του σκηνοθέτη Παύλου Τάσιου του 1982

## Δείτε επίσης
* Αστιγματισμός, ασθένεια των ματιών, κατά την οποία στην όραση του ασθενούς παρεμβάλλονται στίγματα ή κουκκίδες.
ΝΕΟΣ - Η Νέα Αυστρία & Φιλελεύθερο Φόρουμ

Ο **ΝΕΟΣ - Η Νέα Αυστρία & Φιλελεύθερο Φόρουμ** (γερμ. *NEOS – Das Neue Österreich*) είναι φιλελεύθερο πολιτικό κόμμα της Αυστρίας. 

Το κόμμα ιδρύθηκε στις 27 Οκτωβρίου 2012 και συμμετείχε στις εκλογές του 2013, στις οποίες συμμετείχε ως εκλογικός συνδυασμός συνεργασίας των Νέων Φιλελευθέρων της Αυστρίας και του Φιλελεύθερου Φόρουμ.
## Παραπομπές


Κατηγορία:Αυστριακά πολιτικά κόμματα
Κατηγορία:Φιλελεύθερα κόμματα
Μιλίτσα της Σερβίας

Η **Μίλιτσα Χρεμπελιάνοβιτς** (*[[σερβικά]] : Милица Хребељановић*) (περίπου το 1335 - 11 Νοεμβρίου 1405) ήταν πριγκίπισσα της Σερβίας η σύζυγος του Σέρβου πρίγκιπα Λάζαρ και αγία της Σερβικής ορθόδοξης εκκλησίας.

## Βιογραφία
Καταγόταν από την βασιλική οικογένεια των Νεμάνια. Ο πατέρας της ήταν ο πρίγκιπας Βράτκο, γιος του Βουκάν. Η Μιλίτσα γεννήθηκε περίπου το 1335 και το 1353 παντρεύτηκε τον Λάζαρο Χρεμπελιάνοβιτς. Μετά το τέλος του η Μιλίτσα έγινε ηγεμόνας της Σερβίας του Μοράβα με πρωτεύουσα την Κρούσεβατς. Είχαν αποκτήσει επτά παιδιά.

Όταν ο σύζυγός της το 1389 σκοτώθηκε στη Μάχη του Κοσσυφοπεδίου, η Μιλίτσα ανέλαβε το θρόνο, γινόμενη ηγεμόνας, επειδή οι γιοι της ήταν ακόμη παιδιά. Όταν ο μεγαλύτερος γιος της Στέφαν μεγάλωσε, τού έδωσε την εξουσία. Στη συνέχεια πήγε στη μονή Λγιουμποστίνγια, όπου έγινε μοναχή και πήρε το όνομά "Ευγενία". Στη Μονή αυτή απεβίωσε στις 11 Νοέμβριου 1405 και εκεί βρίσκεται θαμμένη.

Η Σερβική Ορθόδοξη Εκκλησία την εορτάζει σαν αγία στις 19 Ιουλίου στο εορτολόγιο ή 1 Αυγούστου, σύμφωνα με το νέο Γρηγοριανό ημερολόγιο. Την ίδια ημέρα εορτάζεται με το γιο της, επίσης άγιο, Στέφαν Λαζάρεβιτς.

Η Μιλίτσα ασχολήθηκε με διπλωματική δραστηριότητα: το 1398 πήγε στον σουλτάνο Βαγιαζήτ Α΄ να εκπροσωπήσει τα συμφέροντα τού γιου της Στέφαν. Με την ευκαιρία αυτή και με τη βοήθεια της κόρη της και συζύγου τού Βαγιαζήτ Α΄, Ολιβέρας μετέφερε το σκήνωμα της Οσίας Παρασκευής της Επιβατινής στο Βελιγράδι. Ασχολήθηκε με τη λογοτεχνία, γράφοντας δύο έργα: το *η προσευχή της μητέρας* („Молитва матере“) και το *Ο χήρος μου γαμπρός* („Удовству мојему женик“).

## Οικογένεια
Παντρεύτηκε τον Λάζαρο πρίγκιπα της Σερβίας και είχαν επιζόντα τέκνα δύο γιους και πέντε κόρες: 
* Ντομπροβόι, απεβ. βρέφος. 
* Στέφαν 1377-1427, δεσπότης της Σερβίας.
* Μάρα απεβ. 1426, παντρεύτηκε τον Βουκ Μπράνκοιτς ηγεμόνα της Σερβίας.
* Βουκ π.1380-1410, πρίγκιπας της Σερβίας.
* Γιελένα 1365/66-1443, παντρεύτηκε πρώτα τον Τζούρατζ Β΄ Μπάλσιτς κυβερνήτη της Ζάρα και μετά τον Σαντάλγι Χρανιτς μεγάλο δούκα της Βοσνίας.
* Ντράγκανα απεβ. 1395, παντρεύτηκε τον Ιβάν Σισμάν τσάρο της Βουλγαρίας. 
* Τεοντόρα απεβ. πριν το 1405, παντρεύτηκε τον Νικόλας Β΄ Γκαράυ.
* Ολιβέρα 1373-1444, παντρεύτηκε τον Βαγιαζήτ Α΄ σουλτάνο των Οθωμανών.

## Αναφορές
* [[[Αλέξα Ίβιτς](https://sr.wikisource.org/wiki/Родловне_таблице_(А._Ивић))], Родословне таблице српских династија и властеле (треће допуњено издање), Нови Сад 1928. (Лазаревићи)]
* Medieval Lands project - Serbia
* Genealogy - Balkan states: ''The Lazarevici''

## Πηγές
* Јустин Поповић: Спомен свете матере наше Евгеније-Ефросиније, српске царице Милице („Житија светих“ за јул)
* Мила Милосављевић: Највољенија српска царица („Православље“, бр. 959, 1. март 2007.)
* Лепе и умне понос рода свог („Српско наслеђе“)
* Кнегиња Милица: Удовству мојему женик
* Потомци кнеза Лазара и кнегиње Милице
* „Владарка и светитељка књегиња Милица“, Др Миладин Стефановић, *Вечерње новости*, фељтон, 22. март - 3. април 2009.
* Јади кнегиње Милице („Вечерње новости“, 2. фебруар 2011)

Κατηγορία:Πριγκίπισσες της Σερβίας
Κατηγορία:Σερβία του Μοράβα
Μιλιτσα
Κατηγορία:Σέρβοι λογοτέχνες
Κατηγορία:Σέρβοι άγιοι
Βασίλειος Θωμόπουλος

Ο **Βασίλειος Θωμόπουλος** ήταν σημαντικός Έλληνας Μακεδονομάχος οπλαρχηγός από τη Ρητίνη Πιερίας.

## Βιογραφικά στοιχεία
Ο Βασίλειος Θωμόπουλος γεννήθηκε στα τέλη του 19ου αιώνα στη Ρητίνη Πιερίας. Αγωνίστηκε κατά το Μακεδονικό Αγώνα, ως οπλαρχηγός, έχοντας συγκροτήσει ένοπλο σώμα. Έδρασε με το σώμα του στην περιοχή Πιερίων και Ολύμπου. Ο Βασίλειος Θωμόπουλος αντιμετώπισε τη Ρουμανική προπαγάνδα που δρούσε στην  περιοχή, καθώς και τις Οθωμανικές αυθαιρεσίες κατά των ντόπιων Ελληνικών πληθυσμών. Συνέβαλε με το σώμα του επίσης, στην απρόσκοπτη μεταφορά πολεμοφοδίων από την ελεύθερη Ελλάδα, μέσω της Πιερίας, στην υπόλοιπη Μακεδονία.

## Παραπομπές


Κατηγορία:Μακεδονομάχοι
Κατηγορία:Ιστορία της Πιερίας
Ολιβέρα Λαζάρεβιτς

Η **Ολιβέρα Λαζάρεβιτς** (σερβικά: *Оливера Лазаревић*, 1373 - 1444) από τον Οίκο των Λαζάρεβιτς ήταν η τέταρτη σύζυγος του σουλτάνου Βαγιαζήτ Α΄, επίσης ήταν Σέρβα πριγκίπισσα, η νεότερη κόρη του πρίγκιπα Λάζαρ και της Μιλίτσας των Νεμάνιτς. Γεννήθηκε περίπου το 1372 και πέθανε μετά το 1444, Είχε τέσσερις μεγαλύτερες αδελφές και δύο αδέρφια. 

Όταν ήταν δώδεκα χρονών βρέθηκε στο χαρέμι του σουλτάνου Βαγιαζήτ Α΄ ως υπόσχεση ειρήνης μεταξύ της οικογένειας Λαζάρεβιτς και της Οθωμανικής Αυτοκρατορίας, και για ένα διάστημα σε αιχμαλωσία από τον Ταμερλάνο μετά τη Μάχη της Άγκυρας το 1402.

Μετά τον γάμο της με τον Βαγιαζήτ Α΄ πήρε το όνομα *Δέσποινα Χατούν*.

Ο πλήρης τίτλος ήταν: ***Devletlu İsmetlu Despina Hatun Aliyyetü'ş-Şân Hazretleri***

## Βιογραφία
Μετά τη Μάχη του Κοσσυφοπεδίου η πριγκίπισσα και μητέρα της Μιλίτσα πήρε την απόφαση υποτέλειας στους Οθωμανούς κι έδωσε την Ολιβέρα στο χαρέμι του Σουλτάνου όπως προέβλεπε η συμφωνία. Επίσης είχε την υποχρέωση στην καταβολή ετήσιου φόρου και στρατιωτικής βοήθειας προς τους Οθωμανούς.

Σύμφωνα με τις διαθέσιμες πηγές η Ολιβέρα ήταν εξαιρετικά όμορφη και είχε μεγάλη επιρροή στην αυλή του Βαγιαζήτ. Κατάφερε να κατέχει την πρώτη θέση ανάμεσα στις γυναίκες του χαρεμιού και την καρδιά του Βαγιαζήτ που την αγαπούσε πολύ. Κατά την παραμονή της στο χαρέμι κράτησε την Ορθόδοξη πίστη.

Μετά τη μάχη της Άγκυρας το 1402 πιάστηκε αιχμάλωτη από τον Ταμερλάνο και απελευθερώθηκε κατά τη διάρκεια του 1403 χάρη στη διπλωματική αποστολή που έστειλε ο αδελφός της Στέφαν Λαζάρεβιτς στον Ταμερλάνο.

Επέστρεψε το 1403, ελεύθερη πια, στη Σερβία και εγκαταστάθηκε μόνιμα στην αυλή του αδελφού της στο Βελιγράδι. Μέχρι το θάνατό του ήταν σταθερός σύντροφος, φίλος και σύμβουλος του, ταξίδευε συχνά με την αδελφή της Έλενα στο Ντουμπρόβνικ, τη Ζέτα και την Ερζεγοβίνη.

Τελευταία φορά που αναφέρεται το όνομα της ήταν σε έγγραφα το 1443. Έτσι πιστεύεται ότι έχασε τη ζωή της μετά το 1444 και είναι άγνωστο πού τάφηκε.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Ολιβερα
Κατηγορία:Δεσποτάτο της Σερβίας
Κατηγορία:Σερβία του Μοράβα
Κατηγορία:Σουλτάνες της Οθωμανικής Αυτοκρατορίας
Ντράγκανα Λαζάρεβιτς Σισμάν

Η **Ντράγκανα Λαζάρεβιτς Σισμάν** (*[[σερβικά]] : Драгана Лазаревић Шишман, [[βουλγαρικά]] : Драгана Хребелянович*) (πέθανε την 1 Σεπτεμβρίου 1395) από τον Οίκο των Λαζάρεβιτς ήταν Σέρβα πριγκίπισσα και τσαρίνα της Βουλγαρίας. Ήταν κόρη του πρίγκιπα Λάζαρ και της Μιλίτσα, σύζυγός της ήταν ο Τσάρος  Ιβάν Σισμάν ή τον γιο του Αλέξανδρο.

Παντρεύτηκε με τον Βούλγαρο βασιλιά γύρω στον 1386, πολλές πηγές αναφέρουν ότι ήταν παντρεμένη με τον Αλέξανδρο, γιο του Ιβάν Σισμάν. Κάποιες πηγές την αναφέρουν δεύτερη σύζυγο του Ιβάν Σισμάν. Μετά την οθωμανική κατάκτηση της Βουλγαρίας το 1395 ο γιος του Ιβάν Σισμάν, ο Αλέξανδρος πιάστηκε αιχμάλωτος και έπειτα ασπάστηκε το Ισλάμ, και έγινε κυβερνήτης της Σαμψούντας και μετά της Σμύρνης στη Μ. Ασία. Για την Ντράγκανα η τελευταία αναφορά ήταν σε έγγραφο το 1395/6· δεν είναι γνωστό τι της συνέβη μετά την πτώση της Βουλγαρίας.

## Πηγές
* А. Веселиновић, Р. Љушић, *Српске династије*, Нови Сад-Београд 2001.
* М. А. Пурковић, *Кћери кнеза Лазара*, Мелбурн 1957.

Κατηγορία:Σερβία του Μοράβα
Ντραγκανα
Γεώργιος Ροδίου

Ο **Γεώργιος Ροδίου** του Στυλιανού (1931  -  4 Οκτωβρίου 2012) ήταν Έλληνας δικηγόρος και πολιτικός, που διετέλεσε βουλευτής Ξάνθης από το 1974 ως το 1985 και υφυπουργός από το 1980 ως το 1981. Ανήκε στη Νέα Δημοκρατία.

## Βιογραφικά στοιχεία
Γεννήθηκε το 1931. Σπούδασε Νομικά. Κατά την περίοδο της χούντας ανέπτυξε αντιδικτατορική δράση. 

Εξελέγη για πρώτη φορά βουλευτής στις εκλογές του 1974 και επανεξελέγη σε εκείνες του 1977 και του 1981 με τη Νέα Δημοκρατία. 

Χρημάτισε υφυπουργός Εθνικής Αμύνης στην κυβέρνηση Ράλλη από τις 10 Μαΐου 1980 ως τις 17 Σεπτεμβρίου 1981.

Στις δημοτικές εκλογές που διεξήχθησαν το 1990 κατήλθε ως ανεξάρτητος στο Δήμο Ξάνθης και ήρθε τρίτος, με αποτέλεσμα να τεθεί επικεφαλής της ελάσσονος αντιπολίτευσης. Έπειτα από την απόσυρσή του από τα κοινά, συνέχισε να ασχολείται με τα ζητήματα του Δήμου Ξάνθης.

Πέθανε το 2012 από καρκίνο και η σορός του τέθηκε σε προσκύνημα στο ναό Της Του Θεού Σοφίας.

## Παραπομπές


Κατηγορία:Βουλευτές Ξάνθης
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Εθνικής Άμυνας
Τεοντόρα Λαζάρεβιτς

Η **Τεοντόρα Λαζάρεβιτς** (*[[σερβικά]] : Теодора Лазаревић*) από τον Οίκο των Λαζάρεβιτς ήταν πριγκίπισσα της Σερβίας, κόρη του πρίγκιπα Λάζαρ και της Μιλίτσας Νεμάνιτς.

Για την ζωή της δεν είναι πολλά γνωστά, αναφέρεται στα "αρχαία χρονικά της Σερβίας". Παντρεύτηκε τον Ούγγρο ευγενή "Nicholas Β΄ Garu ή Gorjanski" γύρω στο 1378-1379, ο γάμος της έγινε για διπλωματικούς λόγους, συνηθισμένο την εποχή εκείνη. Θεωρήται μια προσπάθεια του πρίγκιπα Λάζαρου μέσω της οικογένειας ευγενών του γαμπρού του να έχει λόγο στα εσωτερικά του βασιλείου της Ουγγαρίας. 

Η σερβική λαϊκή παράδοση αναφέρει συμμετοχή των Ούγγρων στην Μάχη του Κοσσυφοπεδίου χωρίς να έχει αποδειχτεί ιστορικά, αν έγινε όμως πιστεύεται ότι προήλθε από τον Nikola Garu. Ο σύζυγος της ήταν από το 1390 μέχρι το 1402 κυβερνήτης της Κροατίας, της Σλαβονίας και της Δαλματίας. Απέκτησαν με τον Νίκολα δύο παιδιά, τον Νίκολα Γ΄ και την Καταρίνα. Πέθανε περίπου το 1405.

## Πηγές
* Теодора, ћерка кнеза Лазара - ИСТОРИЈСКА БИБЛИОТЕКА 

Τεοντορα
Κατηγορία:Σερβία του Μοράβα
Ραφαήλ του Βανάτου

Ο **Ραφαήλ του Βανάτου** (*[[σερβικά]] : Рафаило Банатски*) είναι άγιος της Σερβικής ορθόδοξης εκκλησίας. Έζησε τον 16ο και 17ο αιώνα. 

Ήταν μοναχός στην Μονή Χιλανδαρίου στο Άγιο όρος κι εστάλη σε ιδιοκτησία της μονής στο Βανάτο. Φτάνοντας εκεί ο Ραφαήλ έφτιαξε καλύβα από καλάμια για να μένει, στα προάστια του σημερινού Ζρένιανιν. Μετά το θάνατό του έρχονταν στον τάφο του πολλοί πιστοί που αναζητούσαν βοήθεια και άφηναν τάματα. Δεν είναι γνωστό ακριβώς πότε πέθανε, η Σερβική Ορθόδοξη Εκκλησία τον γιορτάζει στις 29 Αυγούστου.

## Αναφορές
* Слободан Милеуснић, Свети Срби, издавач: манастир Каленић, у Крагујевцу 1989.

Κατηγορία:Άγιοι της Ορθόδοξης Εκκλησίας
Κατηγορία:Σέρβοι μοναχοί
Κατηγορία:Αγιορείτες
Κατηγορία:Μονή Χιλανδαρίου
Φουτσόου

thumb|250px|Άποψη του Φουτζόου
Το **Φουτζόου** (κινεζικά: 福州, ) είναι μεγάλη πόλη στην νοτιοανατολική Κίνα, πρωτεύουσα και μια από τις μεγαλύτερες πόλεις στην επαρχία Φουτζιέν. Η πόλη σύμφωνα με την απογραφή του 2010 έχει 7.115.370 κατοίκους, από τους οποίους στην αστική περιοχή κατοικούν 4.408.076 άνθρωποι. Η πόλη είναι κτισμένη στις όχθες του ποταμού Μιν, του κύριου ποταμού του Φουτζιέν.

Στην περιοχή του Φουτζιέν έχουν βρεθεί υπολείμματα δύο νεολιθικών πολιτισμών, του Χουκιούτου, περίπου το 5000 π.Χ., και ο πολιτισμός των ορέων Τάνσι, περίπου το 3000 π.Χ.. Η περιοχή στην αρχαιότητα αποκαλούταν *Μιν Γιουέ* (闽越) από τους κινέζους Χαν, πιθανόν επειδή σε αυτή κατοικούσαν Γιούε. Το κράτος τον Γιούε τελικά κατακτήθηκε από το βασίλειο Τσου το 334 π.Χ. και μετά από το Τσιν το 223 π.Χ. Η πόλη έλαβε το όνομα Φουτζόου το 725 μ.Χ., επί δυναστείας Τανγκ. Η πόλη άκμασε επί των Τανγκ και ο πληθυσμός της αυξήθηκε από μετανάστες που εγκαταστάθηκαν σε αυτή. Εκείνη την περίοδο εισήχθη ο βουδισμός και κατασκευάστηκαν οι πρώτοι βουδιστικοί ναοί. Η πόλη συνέχισε να ευημερεί παρά τις αναταραχές επί της δυναστείας Σονγκ. Ο μεγάλος φιλόσοφος Τσου Σι και ο ποιητής Σιν Κιτζί έζησαν στο Φουτζόου. Κατά την δυναστεία Μινγκ, το Φουτζόου είχε το μονοπώλιο του εμπορίου με τις Φιλιππίνες, ενώ κατά καιρούς το μοιραζόταν με το Γκουαντζού. Στις 24 Αυγούστου 1884 κοντά στην πόλη δόθηκε η μάχη του Φουτζόου, η οποία σήμανε την αρχή του Σινογαλλικού πολέμου. Η πόλη κατελήφθη από τους Ιάπωνες το 1938 και απελευθερώθηκε το 1945.

Στην πόλη κατοικούν οι Φουτζόου, οι οποίοι πέρα από τα μανδαρινικά κινέζικα μιλούν και μια ντόπια διάλεκτο, τη διάλεκτο Φουτζόου. Από την πόλη προέρχεται και η παραδοσιακή όπερα Μιν. Η τοπική κουζίνα της πόλης ονομάζεται κουζίνα Φουτζόου και αποτελεί τμήμα της κουζίνας Φουτζιέν. Η πόλη εξυπηρετείται από το διεθνές αεροδρόμιο Φουτζόου Τσάνγλ. Αποτελεί επίσης σημαντικό εμπορικό λιμάνι.

## Παραπομπές


Κατηγορία:Πόλεις της Κίνας
Ίιρστε Ντιβίζι 2012-13

Η **Ίιρστε Ντιβίζι 2012-13** ήταν η 57η σεζόν της Ίιρστε Ντιβίζι, η οποία ξεκίνησε στις 10 Αυγούστου 2012 και τελείωσε στις 26 Μαΐου 2013, με την λήξη των Play Offs ανόδου.

Η Καμπούρ κατέκτησε την πρώτη θέση και προβιβάστηκε απευθείας στην Έρεντιβιζι, ενώ το εισιτήριο για την πρώτη κατηγορία κέρδισε και η Γκο Αχέντ Ιγκλς, μέσω Play Offs ανόδου.

## Βαθμολογία

1 Η Φένταμ χρεοκόπησε στις 2 Απριλίου 2013.2 Η Άπελτνορν χρεοκόπισε, 

**(C)**: Πρωταθλητής  **(P)**: Ομάδες που προβιβάστηκαν

## Play Offs
Η Ρόντα και η Φένλο συμμετείχαν στα Play Offs, επειδή τη σεζόν 2012-13 τερμάτισαν στην 16η και 17η θέση αντίστοιχα.

### Πρώτος Γύρος

|}

### Δεύτερος Γύρος

|}

### Τρίτος Γύρος

|}

Οι δύο νικητές του τρίτου γύρου, θα αγωνιστούν στην Έρεντιβιζι 2013-14.

## Παραπομπές


Κατηγορία:Εγχώρια ποδοσφαιρικά πρωταθλήματα 2012-2013
Κατηγορία:Ποδοσφαιρικές διοργανώσεις Ολλανδίας
Χανγκτσόου

thumb|250px|Άποψη της Δυτικής Λίμνης, κύριου αξιοθέατου του Χανγκτζόου
thumb|250px|Το Χανγκτζόου όπως φαίνεται από τη Δυτική Λίμνη
Το **Χανγκτζόου** (κινέζικα: 杭州, πιν-γιν: *Hángzhōu*, διάλεκτος Χανγκτζόου: ɦaŋ tsei, γανγκ τσέι) είναι πόλη στην ανατολική Κίνα, πρωτεύουσα της επαρχίας Τσετσιάνγκ. Η πόλη σύμφωνα με την απογραφή του 2010 έχει 8.700.400 κατοίκους. Η αστική περιοχή του Χανγκτζόου έχει 6.241.971 κατοίκους και είναι η 13η μεγαλύτερη στην Κίνα. Η μητροπολιτική περιοχή του Χανγκτζόου περιλαμβάνει επίσης τις πόλεις Σαοσίν, Τζιασίν και Χουτσόου και έχει 21,1 εκατομμύρια κατοίκους. Είναι μια μεγαλύτερες πόλεις στο δέλτα του Γιανγκτσέ. Βρίσκεται στο κόλπο Χανγκτζόου, περίπου 180 χιλιόμετρα νοτιοδυτικά της Σαγκάης.

## Ιστορία
Πριν 5000 περίπου χρόνια στην περιοχή του Χανγκτζόου βρισκόταν ο πολιτισμός Λιανγκτσού. Η σημερινή πόλη ιδρύθηκε κατά τη διάρκεια της δυναστείας Τσιν με το όνομα Τσιαντάνγκ. Το σημερινό της όνομα το πήρε το 589 μ.Χ. To Χανγκτσόου αναφέρεται ως μία από τις εφτά αρχαίες πρωτεύουσες της Κίνας. Το 609 έγινε το νότιο άκρο του Μεγάλου Καναλιού, το οποίο συνδέει το Χανγκτζόου με το Πεκίνο. Αποτέλεσε πρωτεύουσα του βασιλείου Γουέιουε από το 907 μέχρι το 978 και ήταν ένα από τα κύρια πολιτιστικά κέντρα της νότιας Κίνας το 10ο αιώνα. Το 1123 έγινε η πρωτεύουσα της δυναστείας Σονγκ  και παρέμεινε έτσι μέχρι το 1276 και την εισβολή των Μογγόλων, οι οποίοι μετέφεραν την πρωτεύουσα στο Πεκίνο. Αυτή θεωρείται ως η χρυσή περίοδος του Χανγκτζόου. Το Χανγκτζόου αναπτύχθηκε πολύ και υπολογίζεται ότι μέχρι το τέλος του 13ου αιώνα είχε περισσότερους από ένα εκατομμύριο κατοίκους και ήταν η μεγαλύτερη πόλη στο κόσμο. Η πόλη συνέχισε να αναπτύσσεται κατά τη δυναστεία Μινγκ λόγω του εμπορείου μεταξιού και τσαγιού. Η πόλη υπέστη πολλές καταστροφές κατά την Εξέγερση των Ταϊπίνγκ. Η οικονομία του Χανγκτζόου έχει αναπτυχθεί πολύ γρήγορα από το άνοιγμά της το 1992. Είναι μια βιομηχανική πόλη με πολλές διαφορετικές βιομηχανίες, όπως υφαντουργίες και βιομηχανίες χημικών, χάλυβα και επεξεργασίας τροφίμων. Διαθέτει τρεις οικονομικές ζώνες, τη ζώνη οικονομικής και τεχνολογικής ανάπτυξης, τη ζώνη εξαγωγών και τη ζώνη υψηλής τεχνολογίας.
## Τουριστικός προορισμός
Το Χανγκτζόου είναι σήμερα σημαντικός τουριστικός προορισμός στη Κίνα κυρίως λόγω των ιστορικών τόπων και της φυσικής ομορφιάς του. Στο Χανγκτζόου βρίσκεται η Δυτική Λίμνη, η οποία μαζί με τα περιβάλλοντα αξιοθέατα αποτελεί από το 2011 Μνημείο Παγκόσμιας Κληρονομιάς της UNESCO. Πέρα από τη γραφική λίμνη που περιβάλλεται από τρεις μεριές με λόφους, περιλαμβάνει μεγάλο αριθμό ναών, παγόδων, κήπων, υπερυψωμένων δρόμων και τεχνητών νησιών. Άλλα αξιοθέατα είναι το μεγαλύτερο παλιρροϊκό κύμα στο κόσμο, το οποίο ανεβαίνει τον ποταμό Τσιαντάνγκ και φτάνει σε ύψος μέχρι τα 12 μέτρα και το μεγάλο τζαμί του Χανγκτζόου, το τρίτο παλαιότερο της Κίνας, που χρονολογείται από το 14ο αιώνα.

## Παραπομπές


## Εξωτερικοί σύνδεσμοι

Κατηγορία:Πόλεις της Κίνας
Ζώσιμος της Τουμάνσκα

Ο **Ζώσιμος της Τουμάνσκα** (*[[σερβικά]]: Зосим Тумански *) είναι Άγιος της Σερβικής ορθόδοξης εκκλησίας. Έζησε τον 14ο αιώνα, αρχικά ήταν μοναχός στο όρος Σινά κι ήρθε στη Σερβία κατά τη βασιλεία του Λάζαρου Χρεμπελιάνοβιτς.

Γύρω από τον θάνατο του υπάρχει στη Σερβία λαϊκή παράδοση. Σύμφωνα με αυτήν ζούσε ερημίτης σε ένα σπήλαιο, μία ημέρα στην περιοχή κυνηγούσε ο Μίλος Όμπιλιτς και κατά λάθος πλήγωσε με το όπλο του τον ερημίτη. Ο Μίλος τον μετέφερε στο σπίτι του αλλά ο άγιος κατάλαβε ότι ήρθε το τέλος του, ο Μίλος στο σημείο όπου τον έθαψε έχτισε έναν ναό και ένα μοναστήρι, τη σημερινή Μονή Τουμάν. Τα λείψανα του άγιου εντοπίστηκαν στη μονή στις 8 Αυγούστου 1936.

## Αναφορές
* Србски свети, Манастир Рукумија, 2000.

Κατηγορία:Σέρβοι άγιοι
Κατηγορία:Σερβία του Μοράβα
Ρόμαν ο Σιναΐτης

ο **Ρόμαν (Ρωμανός) ο Σιναΐτης** (*[[σερβικά]]: Роман Синаит*) είναι άγιος της Σερβικής ορθόδοξης εκκλησίας. Έζησε στο δεύτερο μισό του δέκατου τέταρτου αιώνα και λίγα γνωστά για τη ζωή του.

Ο Ρόμαν ήταν μοναχός στο όρος Σινά και ήρθε στη Σερβία κατά τη βασιλεία του πρίγιπα Λάζαρ. Τα λείψανα του σήμερα βρίσκονται στη Μονή του Αγίου Ρόμαν κοντά στο Πόζαρετς.

## Πηγές
* Србски свети, Манастир Рукумија, 2000

Κατηγορία:Άγιοι της Ορθόδοξης Εκκλησίας
Κατηγορία:Σερβία του Μοράβα
Σκοτεινό υγρό

μικρογραφία|Εικόνα που δείχνει ενα σύνολο γαλαξιών με το μπλέ χρωματισμό να τονίζει την διακατανομή της μάζας, ένδειξης του φαινομένου που γέννησε την θεωρία.
Στην αστρονομία και την κοσμολογία, **σκοτεινό υγρό** είναι μία εναλλακτική θεωρία για αμφότερες τη σκοτεινή ύλη και τη σκοτεινή ενέργεια που προσπαθεί να εξηγήσει και τα δύο φαινόμενα σε ένα μοναδικό πλαίσιο.

Το σκοτεινό υγρό προτείνει ότι η σκοτεινή ύλη και η σκοτεινή ενέργεια δεν είναι ξεχωριστά φυσικά φαινόμενα όπως θεωρούνται γενικά, ούτε έχουν ξεχωριστές προελεύσεις, αλλά είναι συνδεδεμένες μαζί και έχουν παραχθεί ως υπο-προϊόντα νέων προτεινόμενων εκτεταμένων νόμων της βαρύτητας σε πολύ μεγάλες κλίμακες. Άλλες εναλλακτικές θεωρίες της εκτεταμένης βαρύτητας, όπως η τροποποιημένη νευτώνεια δυναμική (MOND), τις παρουσιάζει ως συγκεκριμένα υπο-προϊόντα. Οι τωρινοί νόμοι της βαρύτητας που προσομοιώνονται από παρατηρήσεις στη γήινη κλίμακα και την κλίμακα του Ηλιακού Συστήματος, θεωρούνται ανεπαρκείς να εξηγήσουν τη βαρύτητα σε αυτές τις μεγαλύτερες κλίμακες.

## Παραπομπές


Κατηγορία:Φυσική κοσμολογία
Κατηγορία:Αστροφυσική
Κατηγορία:Σκοτεινή ύλη
Αετοφωλιά Τήνου

Η **Αετοφωλιά** (επίσημη ονομασία *Αετοφωλέα*) είναι οικισμός των Κυκλάδων, του Δήμου Τήνου. Κατοικείται από 45 κατοίκους (απογραφή 2021). Βρίσκεται στο βορειοδυτικό τμήμα της Τήνου σε υψόμετρο 114 μέτρα. Σύμφωνα με το πρόγραμμα Καλλικράτη, η Αετοφωλιά υπάγεται στη Δημοτική Ενότητα Εξωμβούργου, στην Τοπική Κοινότητα Καλλονής. Η επίσημη ονομασία είναι η «Αετοφωλέα», αν και συχνά συναντάται και ως «του Βοριά το Βουνί». Η ονομασία της προέρχεται από τη θέση της, καθώς είναι χτισμένο ψηλά στου «Βοριά το Βουνί». Η τέχνη της κεραμικής αποτελεί παράδοση, καθώς έχει εμφανιστεί στο χωριό από τα παλαιότερα χρόνια. Σύμφωνα με την παράδοση, καλλιτέχνες κεραμικής από τη Σίφνο εγκαταστάθηκαν πριν χρόνια στο χωριό. Έτσι, μέχρι σήμερα λειτουργεί εργαστήριο ζωγραφικής – γλυπτικής – κεραμικής και ένα μικρό Λαογραφικό Μουσείο.

## Πληθυσμός

## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Τήνου
Τροποποιημένη Νευτώνεια Δυναμική

Στη φυσική, **Τροποποιημένη νευτώνεια δυναμική** (**MoND**) είναι μια θεωρία που προτείνει μια τροποποίηση του νόμου του Νεύτωνα για τη βαρύτητα για να εξηγήσει το πρόβλημα περιστροφής των γαλαξιών. Όταν η ομοιόμορφη ταχύτητα περιστροφής των γαλαξιών είχε πρωτοπαρατηρηθεί, ήταν κάτι μη αναμενόμενο επειδή η νευτώνεια θεωρία της βαρύτητας προβλέπει ότι τα αντικείμενα που βρίσκονται μακρύτερα από το κέντρο περιστροφής θα κινούνται με χαμηλότερες ταχύτητες. Για παράδειγμα, οι πλανήτες στο Ηλιακό Σύστημα περιστρέφονται σε τροχιά με ταχύτητες που μειώνονται καθώς η απόσταση από τον Ήλιο αυξάνεται. 

Η θεωρία MoND προτάθηκε από τον Mordehai Milgrom το 1983 σαν ένας τρόπος να προσομοιωθούν τα στοιχεία της παρατηρούμενης ομοιόμορφη ταχύτητας.  Ο Milgrom παρατήρησε ότι ο νόμος του Νεύτωνα για τη βαρυτική δύναμη έχει επαληθευτεί μόνο όπου η βαρυτική επιτάχυνση είναι μεγάλη και πρότεινε ότι για εξαιρετικά μικρές επιταχύνσεις η θεωρία μπορεί να μην ισχύει. Η θεωρία MoND θεωρεί ότι η επιτάχυνση δεν είναι γραμμικά αναλογική με τη βαρυτική δύναμη σε μικρές τιμές.

Η θεωρία MoND έρχεται σε αντίθεση με την πιο ευρέως αποδεκτή θεωρία της σκοτεινής ύλης. Η θεωρία της σκοτεινής ύλης προτείνει ότι ο κάθε γαλαξίας περιέχει ένα νέφος σκοτεινής ύλης (Dark matter halo) από ένα ως τώρα απροσδιόριστο τύπο ύλης που παρέχει συνολική κατανομή μάζας διαφορετική από την παρατηρούμενη κατανομή της συνήθους ύλης. Αυτή η σκοτεινή ύλη ευθύνεται για τα στοιχεία της ομοιόμορφης ταχύτητας περιστροφής χωρίς να τροποποιείται ο νόμος του Νεύτωνα για τη βαρύτητα.

## Παραπομπές


Κατηγορία:Αστροφυσική
Κατηγορία:Κλασική μηχανική
Κατηγορία:Θεωρίες βαρύτητας
Σιάν

Η **Σιάν** (κινέζικα: 西安, πιν-γιν: *Xī'ān*, Χσι'αν) είναι πόλη στην βόρεια-κεντρική Κίνα, πρωτεύουσα της επαρχίας Σαανσί. Η πόλη σύμφωνα με την απογραφή του 2010 έχει πληθυσμό 8.467.837 κατοίκους, ενώ ο αστικός πληθυσμός της πόλης ανέρχεται σε 6.501.200 κατοίκους, ο 12ος μεγαλύτερος στη Κίνα. Η μητροπολιτική περιοχή της Σιάν έχει 7.168.005 κατοίκους. Η πόλη είναι κτισμένη στο νότιο άκρο της πεδιάδας Λοές, στη νότια όχθη του ποταμού Βέι.

Η Σιάν είναι μια από τις παλαιότερες πόλεις της Κίνας, με περισσότερα από 3.100 χρόνια ιστορίας, και μία από τις σημαντικότερες. Η πόλη ήταν γνωστή μέχρι τη δυναστεία Μινγκ ως **Τσανγκάν**. Αποτέλεσε μία από τις τέσσερις μεγάλες πρωτεύουσες της Κίνας επί σειρά δυναστειών, συμπεριλαμβανομένων των Τσιν, Χαν, Σούι και Τανγκ και σημαντικό εμπορικό κέντρο. Η Σιάν είναι το ανατολικό άκρο του δρόμου του μεταξιού και κοντά στη Σιάν βρίσκεται ο στρατός από τερακότα του αυτοκράτορα Τσιν Σι Χουάνγκ. Σήμερα είναι μια από τις μεγαλύτερες και πιο βιομηχανιοποιημένες πόλεις της Κίνας και συνεχίζει να αναπτύσεται με γρήγορους ρυθμούς. Η πόλη είναι σημαντικός τουριστικός προορισμός λόγω των ιστορικών μνημείων της και διαθέτει περισσότερα από 30 πανεπιστήμια και κολλέγια. 

## Αδελφοποιημένες πόλεις
Η Σιάν έχει αδελφοποιηθεί με τις εξής πόλεις:


Xian-Terrakotta-Armee-56-2012-gje.jpg|Στρατός από τερακότα
Xian-Stadtmauer-12-2012-gje.jpg
Xian-Stadtmauer-56-2012-gje.jpg
Xian-Wildganspagode-03-2012-gje.jpg
Xian-Wildganspagode-24-2012-gje.jpg
Xian-Wildganspagode-Moenche-14-2012-gje.jpg
Xian-Grosse Moschee-12-2012-gje.jpg
Xian-Markt-04-2012-gje.jpg


## Παραπομπές


## Εξωτερικοί σύνδεσμοι

Κατηγορία:Πόλεις της Κίνας
Τζούλιαν ΜακΜάον

Ο **Τζούλιαν ΜακΜάον** (αγγλ.: *Julian Dana William McMahon*, 27 Ιουλίου 1968 – 2 Ιουλίου 2025) ήταν Αυστραλός ηθοποιός και πρώην μοντέλο. Ήταν ευρύτερα γνωστός για τους ρόλους του ως Κόουλ Τέρνερ στη σειρά φαντασίας και μυστηρίου *[[Οι Μάγισσες]]* και Κρίστιαν Τρόι στην ιατρική σειρά *[[Nip/Tuck]]*. Το 2004 ήταν υποψήφιος για Χρυσή Σφαίρα στην κατηγορία «καλύτερος ηθοποιός δραματικής σειράς».

## Σταδιοδρομία
Ο ΜακΜάον γεννήθηκε στο Σίδνεϊ. Ο πατέρας του, Μπίλυ ΜακΜάον, ήταν πολιτικός που διετέλεσε πρωθυπουργός της Αυστραλίας κατά τα έτη 1971-1972 και η μητέρα του, Σόνια ΜακΜάον, ήταν φυσικοθεραπεύτρια και μοντέλο. Είχε 2 αδελφές, τη Μελίντα και τη Ντέμπορα.

Σπούδασε νομικά στο πανεπιστήμιο του Σίδνεϊ και οικονομικά στο Πανεπιστήμιο του Γούλονγκονγκ. Παρ'όλα αυτά, έχει δηλώσει ότι «βαριόταν απίστευτα τα νομικά και τα οικονομικά» και εντέλει απεφάσισε να ακολουθήσει αρχικά σταδιοδρομία στο modeling. Έγινε γνωστός ως μοντέλο σε μεγάλες πρωτεύουσες της μόδας όπως το Μιλάνο, η Ρώμη, το Παρίσι, η Νέα Υόρκη και το Λονδίνο και συνεργάστηκε με τους μεγαλύτερους οίκους μόδας.

Λίγο αργότερα, έκανε τα πρώτα του βήματα στην ηθοποιία, συμμετέχοντας στη σαπουνόπερα Home and Away. Μετά μετακόμισε στις Ηνωμένες Πολιτείες και παρακολούθησε εντατικά μαθήματα φωνητικής για να χάσει την Αυστραλιανή προφορά του.
Το 1992 έπαιξε στην ταινία Wet and Wild Summer! και συμμετείχε σε μερικά βίντεο κλιπ της τότε μέλλουσας συζύγου του, Ντάνι Μινόγκ (αδελφή της διάσημης τραγουδίστριας Κάιλι Μινόγκ).

Μετά από πληθώρα ρόλων σε σειρές και ταινίες, το 2000 του έγινε η μεγάλη πρόταση από τον Aaron Spelling να συμμετέχει στη σειρά φαντασίας και μυστηρίου *[[Οι Μάγισσες]]*, που ήδη είχε γνωρίσει τεράστια επιτυχία για το νεοσύστατο τότε δίκτυο της Warner Bros. Έπαιξε τον ρόλο του Κόουλ Τέρνερ, μισός δαίμονας-μισός άνθρωπος ο οποίος έζησε μία ταραχώδη ερωτική σχέση με τη Φοίβη Χάλιγουελ (Αλίσα Μιλάνο), μία από τις τρεις πρωταγωνίστριες της σειράς. Εγκατέλειψε το καστ της σειράς στον 7ο κύκλο επεισοδίων.

Ο επόμενος μεγάλος ρόλος του ήταν στην ιατρική δραματική σειρά *[[Nip/Tuck]]* του NBC η οποία προβαλλόταν από το 2003 μέχρι το 2010. Σε αυτή τη σειρά είχε το ρόλο του πλαστικού χειρουργού Κρίστιαν Τρόι. Με αυτό τον ρόλο κατάφερε να είναι υποψήφιος στις Χρυσές Σφαίρες το 2004 στην κατηγορία του καλύτερου ηθοποιού δραματικής σειράς.

Το 2005 έπαιξε στη ταινία υπέρ-ηρώων "Fantastic Four", η οποία ήταν μεγάλη εισπρακτική επιτυχία, αποφέροντας στο box office 330.579.719 δολάρια. Το 2007 έπαιξε στο πλευρό της Σάντρα Μπούλοκ στο υπερφυσικό θρίλερ "Premonition".

## Προσωπική ζωή και θάνατος
Ο ΜακΜάον νυμφεύθηκε την τραγουδίστρια Ντάνι Μινόγκ το 1994 και το επόμενο έτος πήραν διαζύγιο. Νυμφεύθηκε ξανά, με την ηθοποιό Μπρουκ Μπερνς, στις 22 Δεκεμβρίου 1999 και πήραν διαζύγιο το 2001. Απέκτησαν μαζί μία κόρη, την Μάντισον (γενν. 9 Ιουνίου 2000). Το 2014 παντρεύτηκε την Κέλλυ Πανιάγκουα. 

Απεβίωσε από καρκίνο στο Κλίαργουοτερ της Φλόριντα στις 2 Ιουλίου 2025, τρεις εβδομάδες πριν τα 57α γενέθλιά του.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Αυστραλοί ηθοποιοί
Alfa Romeo MiTo

Η **Alfa Romeo MiTo** ήταν ένα supermini αυτοκίνητο πόλης της κατηγορίας Β, που κατασκευάστηκε από την ιταλική αυτοκινητοβιομηχανία Alfa Romeo, από τον Ιούνιο του 2008 έως του 2019, στο Μιραφιόρι, Τορίνο, Ιταλία. Βασίστηκε στην πλατφόρμα του Fiat Grande Punto, όπως ήταν η αρχική ονομασία του Fiat Punto τρίτης γενιάς, αν και ειδικότερα η MiTo παραδόξως δεν προσφέρθηκε ποτέ σε 5-πορτη έκδοση, παρά μόνο σε 3-πορτη. Η συνολική παραγωγή της MiTo έφτασε τις 275.000 αντίτυπα.

## Ονομασία
Το μοντέλο πήρε την όνομά του από τον λεκτικό συνδυασμό των πόλεων Μιλάνο και Τορίνο / MiTo, καθώς σχεδιάστηκε στην πρώτη και κατασκευαζόταν στη δεύτερη. Επίσης, η λέξη «mito» στα ιταλικά σημαίνει «μύθος».

## Εμπορική πορεία
thumb|left|Το σαλόνι της Alfa Romeo MiTo.

Η επίσημη παρουσίαση του μοντέλου από την Alfa Romeo έλαβε χώρα στις 20 Ιουνίου 2008, με τις πωλήσεις στις άλλες χώρες της Ευρώπης να ξεκινούν σταδιακά τους μήνες Σεπτέμβριο και Οκτώβριο του 2008. Ωστόσο, οι πωλήσεις ήταν εξ αρχής πολύ χαμηλότερες από τις αναμενόμενες, ενώ η κατάσταση φαίνεται ότι επιδεινώθηκε και λόγω της διάθεσής του αποκλειστικά σε 3-πορτο αμάξωμα (χωρίς να υπάρξει ποτέ 5-πορτο) και μάλιστα με στάνταρ διθέσιο πίσω κάθισμα, καθώς η τριθέσια διάταξη με δυνατότητα διαίρεσης σε ποσοστό 60/40 χρεωνόταν έξτρα. Αν και έγιναν δύο αισθητικές και μηχανικές ανανεώσεις το 2013 και το 2016, δεν έφεραν την παραμικρή βελτίωση στις πωλήσεις, οι οποίες συνέχιζαν να πέφτουν περαιτέρω. Τελικώς, η MiTo αποσύρθηκε από την παραγωγή στις αρχές Ιουλίου του 2018, λόγω μηδαμινών πωλήσεων, όπως παραδέχτηκε τότε επίσημα και η εταιρεία, χωρίς να έχει υπάρξει μέχρι σήμερα κάποιος διάδοχος.

## Παραγωγή και πωλήσεις

## Αναφορές


## Εξωτερικοί σύνδεσμοι

* Ιστορία και τεχνικά στοιχεία της Alfa Romeo MiTo

Κατηγορία:Αυτοκίνητα πόλης
MiTo
Άγιος Ρωμανός Τήνου

Ο **Άγιος Ρωμανός** είναι παραθαλάσσιος οικισμός της Τήνου στο νομό Κυκλάδων. Σύμφωνα με τα στοιχεία της απογραφής του 2011, ο πληθυσμός του οικισμού ανέρχεται στους 29 κατοίκους. 

## Γενικά στοιχεία
Ο Άγιος Ρωμανός είναι κτισμένος σε υψόμετρο 10 μέτρων στο νοτιοδυτικό τμήμα του νησιού, σε απόσταση περίπου 7 χιλιομέτρων από τη Χώρα. Καταγράφεται για πρώτη φορά ως αυτόνομος οικισμός στην απογραφή του 1981 χωρίς όμως μόνιμους κατοίκους. Διοικητικά, μέχρι και το 1997 υπαγόταν στην κοινότητα Κάμπου της επαρχίας Τήνου. Στη συνέχεια υπήχθη στον καποδιστριακό δήμο Εξώμβουργου ενώ από το 2011, μετά την εφαρμογή του προγράμματος Καλλικράτη, υπάγεται στη δημοτική ενότητα Εξωμβούργου του δήμου Τήνου. Ο οικισμός περιλαμβάνει ως επί το πλείστον εξοχικές κατοικίες.

## Απογραφές πληθυσμού

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Τήνου
Κάτω Κλείσμα Τήνου

Το **Κάτω Κλείσμα** είναι παραδοσιακός οικισμός των Κυκλάδων, του Δήμου Τήνου. Κατοικείται από 45 κατοίκους (απογραφή 2021). Βρίσκεται στο βορειοδυτικό τμήμα της Τήνου σε υψόμετρο 58 μέτρα. Σύμφωνα με το πρόγραμμα Καλλικράτη το Κάτω Κλείσμα υπάγεται στην Δημοτική Ενότητα Εξωμβούργου, στην Τοπική Κοινότητα Καλλονής. Είναι μία από τις πιο εύφορες περιοχές της Τήνου. Στην περιοχή έχουν ανακαλυφθεί ευρήματα της Κυκλαδικού πολιτισμού. Η εκκλησία της Αγίας Αναστασίας είναι χτισμένη σε κατάλοιπα πρωτοχριστιανικού ναού. Υπάρχουν επίσης ερείπια από δύο παλιά ελαιοτριβεία.

## Παραπομπές


Κατηγορία:Χωριά της περιφερειακής ενότητας Τήνου
Γιόβαν Ντράγκας

Ο **Γιοβάν Ντεγιάνοβιτς**, *[[σερβικά]]: Јован Драгаш, [[ελληνικά]]: Ιωάννης Δραγάσης*, (π. 1343 - π. 1378) από τον Οίκο των Ντράγκας/Δραγάση, ήταν Σέρβος δεσπότης ενός σερβικού κρατιδίου με την ονομασία Δεσποτάτο των Ντεγιάνοβιτς. Μαζί με τον αδελφό του Κωνσταντίνο και τη μητέρα του Θεοδώρα κατάφερε να εξουσιάζει μία μεγάλη περιοχή, που κάλυπτε τις νότιες περιοχές της σημερινής Σερβίας, τις ανατολικές περιοχές της σημερινής Βόρειας Μακεδονίας και το νοτιο-δυτικό τμήμα της σημερινής Βουλγαρίας.

## Βιογραφία
Ήταν γιος του δεσπότη Ντέγιαν και της Θεοδώρας των Νεμάνιτς, κόρης του Στεφάνου Ούγου Γ΄ *Ντέτσαν(σκ)ι, βασιλιά της Σερβίας.

Ο πατέρας του κυβέρνησε μία μεγάλη έκταση, που κάλυπτε την περιοχή μεταξύ του [[Πρέσεβο]], του [[Κουμάνοβο]] και του [[Κιουστεντίλ|Βελμπάζντ]]. Μετά τον θάνατο εκείνου ή την απόσυρσή του σε μοναστήρι, τον διαδέχθηκε ο Ιωάννης (Γιοβάν) και το 1373 του απονεμήθηκε ο τίτλος του δεσπότη.

Η επέκταση του πατρικού δεσποτάτου ξεκινά μετά τη [[Μάχη του Έβρου|μάχη του ποταμού Μαρίτσα]] το 1371. Εκμεταλλευόμενος μαζί με τον αδελφό του τις τότε συνθήκες, μεγάλωσε την επικράτεια του Ντέγιαν τους και τη διπλασίασαν. Σταδιακά κατέκτησαν το Βλατοκόβογκ, το [[Πρέσεβο]], τη Σουρντουλίτσα, το Σλαβίστι, το [[Βράνιε]] και κατέλαβαν το ανατολικό τμήμα της σημερινής [[Βόρεια Μακεδονία|Βόρειας Μακεδονίας]].

Ήταν υποτελής του σουλτάνου [[Μουράτ Α΄]], αλλά πιστεύεται ότι στην επέκταση αυτή δεν έλαβε οθωμανική στρατιωτική βοήθεια και στην περιοχή του διατήρησε ένα βαθμό ανεξαρτησίας.

Πέθανε περίπου το 1378 και τον διαδέχτηκε ο νεώτερος αδελφός του [[Κονσταντίν Ντράγκας Ντεγιάνοβιτς|Κωνσταντίνος]].

== Παραπομπές ==
<references />

== Πηγές ==
* Група аутора, *Историја српског народа I *, Београд 1981.
* Група аутора,* Историја српског народа II *, Београд 1982.
* Група аутора, *Родословне таблице и грбови српских династија и властеле'' (према таблицама Алексе Ивића) (друго знатно допуњено и проширено издање), Београд 1991. ISBN 86-7685-007-0

Γιοβαν
Κατηγορία:Δεσπότες της Σερβίας
Ντέγιαν (δεσπότης)

Ο **Ντέγιαν**, *[[σερβικά]]: Дејан* (π. 1310 - πριν τον Δεκέμβριο του 1371) ήταν Σέρβος ευγενής της Σερβικής αυτοκρατορίας, ο ιδρυτής του Οίκου των Ντεγιάνοβιτς, ο οποίος είχε τους τίτλους του *σεβαστοκράτορα* και του *δεσπότη* και κυβερνούσε μία περιοχή γύρω από το Κουμάνοβο και το Βελμπάζντ.

Η προέλευσή του είναι άγνωστη, όπως και το υπόλοιπο όνομά του. Μετά τον γάμο του με τη Θεοδώρα των Νεμάνιτς απέκτησε τον τίτλο του *σεβαστοκράτορα*, ο οποίος αναφέρεται τελευταία φορά το 1355. Μετά από αυτό τού απονεμήθηκε ο τίτλος του *δεσπότη*. Η σύζυγός του είχε καταγωγή από την Κωνσταντινούπολη, καθώς ήταν κόρη της Μαρίας Παλαιολογίνας, κόρης του καίσαρα Ιωάννη, που ήταν εγγονός του Μιχαήλ Η΄. 

Απολάμβανε μεγάλη φήμη στη Σερβία. Μία αποστολή τού πάπα στη Σερβία τον Μάιο του 1355 για το σκοπό της ένωσης της χριστιανικής εκκλησίας και κοινή δράση ενάντια στους Οθωμανούς, διαπραγματεύτηκε με τον Ντέγιαν.

Η περιοχή που κυβερνούσε περιελάμβανε το Κουμάνοβο και το Πρέσεβο. Αργότερα εξαπλώθηκε στην περιοχή γύρω από την πόλη Βελμπάζντ και στον άνω ρου του ποταμού Στρυμόνα, καθώς και την περιοχή γύρω από το Μελένικο.

Πιστεύεται ότι ο Ντέγιαν πέθανε πριν από το 1371. Δεν είναι γνωστό με βεβαιότητα αν πριν από τον θάνατό του αποσύρθηκε και έγινε μοναχός. 

## Οικογένεια
Νυμφεύτηκε τη Θεοδώρα των Νεμάνιτς, κόρη του Στεφάνου Ούρου Γ΄ *Ντέτσαν(σκ)ι*, βασιλιά της Σερβίας και είχαν τρία παιδιά: 
* τον Ιωάννη Δραγάση π.1343-π.1378, δεσπότη.
* τον Κωνσταντίνο Δραγάση 1355-1395, πατέρα της:
** Ελένης Δραγάση 1372-1450, παντρεύτηκε τον Μανουήλ Β΄ Παλαιολόγο Αυτοκράτορα των Ρωμαίων.
* τη Θεοδώρα Δραγάση, παντρεύτηκε πρώτα τον Ζάρκο και μετά τον Τζούρατζ Α΄ Μπάλσα πρίγκιπα της Ζέτας.

## Παραπομπές


Κατηγορία:Σερβική Αυτοκρατορία
Κατηγορία:Δεσπότες της Σερβίας

Κατηγορία:Κουμάνοβο
Κατηγορία:Σεβαστοκράτορες
Τρόικα (Εν-Κα-Βε-Ντε)

Η **τρόικα της [[Εν-Κα-Βε-Ντε]]** ή **ειδική τρόικα** () στην ιστορία της Σοβιετικής Ένωσης ήταν επιτροπές τριών ατόμων που καταδίκαζαν ανθρώπους χωρίς δίκη. Αυτές οι επιτροπές χρησιμοποιούνταν ως όργανα εξωδικαστικής τιμωρίας που δρούσαν συμπληρωματικά στο σοβιετικό νομικό σύστημα με μέσα για γρήγορη εκτέλεση ή φυλάκιση. Έγινε εμφανής στο NKVD.

## Παραπομπές


Κατηγορία:Ιστορία της Σοβιετικής Ένωσης
Τσεντσόου

Το **Τζενγκτζόου** (κινέζικα: 郑州, πιν-γιν: *Zhèngzhōu*, ταχυδρομική γραφή: *Chengchow*) είναι η πρωτεύουσα και μεγαλύτερη πόλη της επαρχίας Χενάν, στην βορειοανατολική Κίνα. Η πόλη σύμφωνα με την απογραφή του 2010 έχει 8.626.505 κατοίκους, από τους οποίους στην αστική περιοχή κατοικούν 3.132.000 άνθρωποι. Η μητροπολιτική περιοχή του Τζενγκτζόου έχει 3.980.250 κατοίκους. Η πόλη είναι κτισμένη στις νότιες όχθες του Κίτρινου Ποταμού. Εντός των διοικητικών ορίων της πόλης είναι η πόλη Ντένγκφεν, στην οποία βρίσκεται το μοναστήρι Σαολίν. Έχουν βρεθεί ίχνη κατοίκησης της περιοχής από την αρχή της νεολιθικής εποχής. Η πόλη πήρε το σημερινό της όνομα το 587 μ.Χ. Η πόλη άκμασε κατά την περιόδο των δυναστειών σούι, Τανγκ και πρώιμη δυναστεία Σονγκ. Σήμερα το Τζενγκτζόου είναι μια από τις μεγαλύτερες και ταχύτερα αναπτυσσόμενες πόλεις στη Κίνα.

## Παραπομπές


Κατηγορία:Πόλεις της Κίνας
Σοφοκλής Ευστρατιάδης

Ο **Σοφοκλής Μιλτιάδου Ευστρατιάδης** (Αγιά Λάρισας, 1913 - Λάρισα, 11 Μαρτίου 1977) ήταν Έλληνας δικηγόρος και πολιτικός, που διετέλεσε βουλευτής Λάρισας από το 1961 ως το 1963 με την ΕΡΕ και ξανά από το 1974 ως το θάνατό του  με τη Νέα Δημοκρατία.

## Βιογραφία
Ακολούθησε νομικές σπουδές και άσκησε το δικηγορικό επάγγελμα. Εξελέγη για πρώτη φορά βουλευτής στις εκλογές του 1961 με την ΕΡΕ. Αργότερα, στις εκλογές του 1974 εξελέγη βουλευτής  με 13.555 ψήφους στη Λάρισα με τη Νέα Δημοκρατία. 

Πέθανε σε ηλικία 64 ετών το 1977 από πνευμονικό οίδημα, ενώ ήταν εν ενεργεία βουλευτής και την έδρα του κατέλαβε ο πρώτος επιλαχών, Ελευθέριος Κυριακού  Κηδεύτηκε από το Μητροπολιτικό Ναό του Αγίου Αχιλλείου στη Λάρισα. ενώ η ταφή του έγινε στην Αγιά.

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Έλληνες δικηγόροι του 20ού αιώνα
Κατηγορία:Βουλευτές Λάρισας
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Διεθνής Ομοσπονδία Αντισφαίρισης

Η **Διεθνής Ομοσπονδία Αντισφαίρισης** (αγγλικά: *International Tennis Federation*, ITF) είναι το ανώτατο όργανο διοίκησης του τέννις παγκόσμια. Αποτελείται από 210 εθνικές ενώσεις αντισφαίρισης ή αντίστοιχες οργανώσεις ανεξαρτήτων χωρών ή εδαφών.

## Ιστορία
Ιδρύθηκε ως *Διεθνής Ομοσπονδία Αντισφαίρισης επί Χόρτου* (International Lawn Tennis Federation - ILTF) από 12 εθνικές ομοσπονδίες σε μια διάσκεψη στο Παρίσι, στις 1η Μαρτίου 1913 και οι συζητήσεις σχετικά με τους κανόνες και την πολιτική συνεχίστηκε μέχρι το 1923. Ήταν η στιγμή που επετεύχθησαν δύο συμβιβασμοί: ο τίτλος «παγκόσμια πρωταθλήματα» θα καταργηθεί και η ονομασία των διοργανώσεων θα γράφεται "για πάντα στην αγγλική γλώσσα". Το 1924 έγινε η επίσημα αναγνωρισμένη οργάνωση με την εξουσία να ελέγχει τους κανόνες της αντισφαίρισης επί χόρτου σε όλο τον κόσμο, με την ονομασία «ILTF Rules of Tennis». Το 1977 αφαιρέθηκε η έκφραση "επί χόρτου" από τον τίτλο, καθώς οι περισσότεροι αγώνες αντισφαίρισης δεν παίζονται πλέον στο χορτάρι.

## Διοργανώσεις
### Ομαδικές διοργανώσεις
* Ντέιβις Καπ (Ανδρών)
* Φεντ Καπ (Γυναικών)
* Χόπμαν Καπ (Μικτό)

### Ατομικές διοργανώσεις
* Προφέσιοναλ Σέρκιτ (Ανδρών / Γυναικών)
* Τζούνιορ Σέρκιτ
* Σένιορς Σέρκιτ
* Γουίλτσεαρ Σέρκιτ (τένις με καρότσι)
* Μπιτς Τένις Σέρκιτ 

#### Γκραν Σλαμ
Η Διεθνής Ομοσπονδία Αντισφαίρισης επικυρώνει τις ετήσιες διοργανώσεις των Γκραν Σλαμ. Επίσης αποτελεί μέλος της Επιτροπής Γκραν Σλαμ (Grand Slam Committee).
* Αυστραλιανό Όπεν
* Ρολάν Γκαρός
* Γουίμπλεντον
* Αμερικανικό Όπεν

## Παραπομπές


## Εξωτερικοί σύνδεσμοι
* 

Κατηγορία:Διεθνείς αθλητικές ομοσπονδίες
Κατηγορία:Αντισφαίριση
Τεοντόρα Ντράγκας

Η **Τεοντόρα Ντράγκας** (*[[σερβικά]]: Теодора Драгаш, [[ελληνικά]] : Θεοδώρα Δραγάση*), ήταν Σέρβα πριγκίπισσα καταγόμενη από την οικογένεια Ντράγκας/Δραγάση. 

## Βιογραφία
Ήταν κόρη του σεβαστοκράτορα και δεσπότη Ντέγιαν και της Θεοδώρας των Νεμάνιτς, κόρης του Στεφάνου Ούρου Γ΄ *Ντέτσαν(σκ)ι*, βασιλιά της Σερβίας. Αδελφοί της ήταν οι δεσπότες της Σερβίας Ιωάννης και Κωνσταντίνος. 

Σύμφωνα με Βούλγαρους ιστορικούς λεγόταν "Μαρία Θεοδώρα", ήταν κόρη του Ντέγιαν και της πρώτης συζύγου του Βλαντισλάβας, Βουλγάρας αρχόντισσας, και είχε άλλον έναν αδελφό τον Δημήτριο.

## Οικογένεια
Παντρεύτηκε σε πρώτο γάμο τον Ζάρκο (*Zarko Mrksic*) περίπου το 1356. Έπειτα από  τον θάνατο του Ζάρκο παντρεύτηκε, μετά το 1371, τον Τζούρατζ Α΄ Μπάλσιτς.

## Παραπομπές


Κατηγορία:Οίκος Ντεγιάνοβιτς
Μποπάλ

thumb|250px|Αεροφωτογραφία του Ταζ-ουλ-Μαστζίντ, μεγάλου μουσουλμανικού τεμένους στο Μποπάλ
Το **Μποπάλ** (*Bhopal*) είναι η πρωτεύουσα της ινδικής πολιτείας Μαντία Πραντές, ενώ υπήρξε νωρίτερα πρωτεύουσα της πολιτείας Μποπάλ. Σύμφωνα με την απογραφή του 2011, το Μποπάλ έχει 1.795.648 κατοίκους και η μητροπολιτική του περιοχή 2.995.648 κατοίκους και είναι η 16η πολυπληθέστερη στην Ινδία. Η πόλη εξαιτίας των πολλών φυσικών και τεχνητών λιμνών της είναι γνωστή ως η Πόλη των Λιμνών. Η πόλη είναι σε υψόμετρο περίπου 500 μέτρων, στο οροπέδιο Μάλουα, βόρεια της οροσειράς Βιντία, στην κεντρική Ινδία.
## Ιστορία
Η πόλη ιδρύθηκε από τον Ντοστ Μοχάμεντ Χαν, ο οποίος ίδρυσε το 1709 το κράτος του Μποπάλ. Το έδαφος του κράτους το πήρε από τη βασίλισσα των Γκοντ Ράνι Καμλαπάτι ως πληρωμή για τις μισθοφορικές του υπηρεσείες και στη συνέχεια, μετά το θανατό της σφετερίστηκε το βασίλειό της. Κατά τη δεκαετία του 1720, ο Χαν μετέτρεψε το χωριό σε οχυρωμένη πόλη και εισήγαγε το ισλαμικό στοιχείο. Το 1724 ο Καμάρ-ουντ-ντιν Χαν κατέλαβε το Μποπάλ. Το 1737, σε μάχη κοντά στο Μποπάλ, η αυτοκρατορία των Μαράτα νίκησε την Μογγολική Αυτοκρατορία της Ινδίας και το Μποπάλ περέμεινε στην κατοχή των Μαράτα μέχρι το 1818, όταν πέρασε στους Βρετανούς. Το 1947 έγινε μέρος της ανεξάρτητης Ινδίας.

## Ατύχημα
Στις 3 Δεκεμβρίου 1984, η πόλη έγινε μέρος του χειρότερου βιομηχανικού ατυχήματος στην ανθρώπινη ιστορίας, όταν ισοκυανικό μεθύλιο και άλλα χημικά διέρρευσαν από το εργοστάσιο της Union Carbide και προκάλεσε το θάνατο περίπου 25.000 ατόμων και μόνιμες βλάβες σε περίπου μισό εκατομμύριο κατοίκους της πόλης. Από τότε διοργανώνονται στην πόλη διαμαρτυρίες.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Ινδίας
Nissan Primera

Το **Nissan Primera** ήταν ένα μεσαίο αυτοκίνητο της κατηγορίας D, που παρήχθη από την ιαπωνική αυτοκινητοβιομηχανία Nissan, από τον Ιούνιο του 1990 έως τον Μάρτιο του 2007, σε τρεις γενιές. Η πρώτη γενιά του μοντέλου, αντικατέστησε το Nissan Bluebird στην κατηγορία των μεσαίων οικογενειακών αυτοκινήτων. Τον Ιούνιο του 1996 μπήκε στη μαζική παραγωγή η δεύτερη γενιά του μοντέλου, ενώ τον Απρίλιο του 2002 ξεκίνησε η παραγωγή της τρίτης γενιάς του Primera, που τελικώς καταργήθηκε το 2007, λόγω σημαντικής πτώσης των πωλήσεων. Μάλιστα στην Ευρώπη δεν υπήρξε ποτέ διάδοχος, ως αποτέλεσμα της μεγάλης εμπορικής απήχησης του crossover SUV Nissan Qashqai και της ολοένα και φθίνουσας απήχησης των σεντάν.

Ενώ στην Ευρώπη και στην Ιαπωνία διατέθηκε ως Nissan Primera, ειδικότερα στις Ηνωμένες Πολιτείες το Primera κυκλοφόρησε από την Infiniti, την πολυτελή θυγατρική εταιρεία της Nissan, και με την ονομασία **Infiniti G20**, το οποίο ήταν τότε το «εισαγωγικό» σεντάν της Infiniti.

Και οι τρεις γενιές του Primera διατέθηκαν ως 4-πορτο sedan, 5-πορτο hatchback και 5-πορτο station wagon. Η ονομασία «Primera» σημαίνει «πρώτη» στην ισπανική γλώσσα.

## Βιβλιογραφία
* Joachim Kuch: Nissan seit 1933. Motorbuch, Stuttgart 2005, ISBN 3-613-02491-8.
* Automobil Revue, Katalog 1999 & 2000.

## Εξωτερικοί σύνδεσμοι
* 
* Modellhistorie Primera P11
* The Nissan Primera Owners Club

Primera
Κατηγορία:Μεσαία αυτοκίνητα
Κατηγορία:Αυτοκίνητα ράλλυ
Fiat Freemont

Το **Fiat Freemont** ήταν ένα μεσαίο crossover SUV αυτοκίνητο της ιταλικής αυτοκινητοβιομηχανίας Fiat, αν και ουσιαστικά δεν ήταν ξεχωριστό μοντέλο, αλλά μια παράλληλη έκδοση του Dodge Journey, με το οποίο έχουν μικρές μόνο εμφανισιακές διαφορές. Το Freemont κατασκευάστηκε από την αμερικανική αυτοκινητοβιομηχανία Chrysler για λογαριασμό της Fiat, από τον Μάρτιο του 2011 έως το 2016. Αντικατέστησε τα Dodge Journey και Fiat Ulysse.

Ειδικότερα το Freemont παρουσιάστηκε στο Σαλόνι της Γενεύης τον Μάρτιο του 2011 και κυκλοφόρησε πρώτα στην Ιταλία στις 29 Μαΐου, ενώ στις άλλες χώρες της Ευρώπης μέσα στο καλοκαίρι του ίδιου έτους. Αρχικά κυκλοφόρησε μόνο στις αριστεροτίμονες χώρες, με αξιοσημείωτη εξαίρεση την Ολλανδία, όπου η επίσημη αντιπροσωπεία αποφάσισε να μην το εισάγει, καθώς το θεώρησε υπερβολικά μεγάλο σε κυβισμό και σε εμπορική τιμή για μοντέλο της Fiat για να καταφέρει αξιόλογες πωλήσεις. Ωστόσο, μια δεξιοτίμονη εκδοχή κυκλοφόρησε τελικώς στην Αυστραλία, αλλά δεν διατέθηκε ποτέ στο Ηνωμένο Βασίλειο.

## Εξωτερικοί σύνδεσμοι
* 

Κατηγορία:Αυτοκίνητα SUV
Freemont
Μπρεστ

Με την ονομασία **Μπρεστ** μπορεί να αναφέρονται:

* Μπρεστ (Λευκορωσία), πόλη της Λευκορωσίας.
** Περιφέρεια Μπρεστ
* Μπρεστ (Γαλλία), πόλη της Γαλλίας.
* Μπρεστ (Γερμανία), χωριό της Γερμανίας.
* Μπρεστ (Σλοβενία), χωριό της Σλοβενίας.
* Μπρεστ (Βουλγαρία), χωριό της Βουλγαρίας.

## Κτήρια
* Φρούριο Μπρεστ, στη Λευκορωσία.